****

**„Vnímanie hoaxov, dezinformácií, konšpirácií a propagandy u mladých ľudí“**

**Vec**: Pozvánka na účasť vo výskume

Vážený/á riaditeľ/ka,

Dovoľujeme si Vám, ako realizátor témy prevencie vo vašom regióne, preposlať žiadosť o účasti vo výskume. Výskumný ústav detskej psychológie a patopsychológie v spolupráci s Masarykovou univerzitou realizujú výskum, ktorý sa zameriava na vnímanie hoaxov, dezinformácií, konšpirácií a propagandy (HoDeKoPro) u mladých ľudí. Projekt je podporený Európskou komisiou a financovaný vďaka Erasmus+.

Cieľom výskumu[[1]](#footnote-1) je zistiť, aká je všeobecná predstava mladých ľudí o hoaxoch, dezinformáciách, konšpiráciách a propagande. Pýtame sa napr. na mieru dôvery vo vybrané “HoDeKoPro” témy, ako aj frekvenciu tém s akými prichádzajú mladí ľudia najčastejšie do kontaktu. Online dotazníková batéria je zostavená tak, aby zisťovala skúsenosti respondentov a respondentiek s HoDeKoPro, či už v online priestore alebo vo svojom sociálnom okolí. Batéria pozostáva z 13 dotazníkov, ktoré okrem skúseností s HoDeKoPro skúmajú aj ďalšie premenné, akými sú napr. kvalita života, či osobnosť.

Dotazník je anonymný[[2]](#footnote-2) a nezaznamenáva žiadne osobné údaje. V rámci socio-demografických údajov sa dopytuje len na vek, rod, kraj a typ školy, ktorú respondent/ka navštevuje. Všetky získané údaje budú slúžiť iba na celkovú analýzu.

Ide o komplexnú batériu, avšak vďaka krátkosti jednotlivých dotazníkov, je jej vyplnenie pomerne nenáročné a respondentom/kám nezaberie viac ako 30 minút. Dotazník je určený pre študentov/ky vo veku 13 – 25 rokov a je možné ho vyplniť cez priložený link alebo QR kód.

Prepojenie na dotazník: <https://forms.office.com/e/VDeCAWgx5P>

~~~~Prosíme Vás o zapojenie sa do výskumu, a budeme radi ak batériu rozpošlete Vašim študentom a študentkám. V prípade akýchkoľvek otázok nás môžete kontaktovať na e-mailových adresách uvedených nižšie.

Výsledky výskumu môžu v budúcnosti slúžiť organizáciám, ktoré sa venujú práci s dezinformáciami a mládežou, alebo aj učiteľom/kám mediálnej výchovy a budú publikované v Správe HoDeKoProM, ktorú zapojeným školám radi rozpošleme. V októbri 2024 sa uskutoční aj konferencia, kde budú okrem výsledkov nášho výskumu aj ďalšie prezentácie od odborníkov a odborníčok venujúcich sa téme HoDeKoPro.

Ďakujeme za zváženie spolupráce!

S úctou a vďakou,

Mgr. Karin Belovičová ([karin.belovicova@vudpap.sk](mailto:karin.belovicova@vudpap.sk))

Mgr. Jarmila Zsírosová ([jarmila.zsirosova@vudpap.sk](mailto:jarmila.zsirosova@vudpap.sk))

PaedDr. Robert Tomšik, PhD. ([robert.tomsik@vudpap.sk](mailto:robert.tomsik@vudpap.sk))

Výskumný ústav detskej psychológie a patopsychológie

Cyprichova 42,

831 05 Bratislava

1. Viac informácií k projektu nájdete na stránke <https://vudpap.sk/podporne-cinnosti-vudpap/projekty-vudpap/projekty-erasmus/hodekoprom/> ). [↑](#footnote-ref-1)
2. \*\*Anonymita a dôvernosť všetkých získaných dát budú zabezpečené, nakoľko s nimi budú narábať iba vyškolení členovia výskumného tímu, ktorí sú povinní zaisťovať a zachovávať dôvernosť týchto údajov a nakladať s nimi v súlade s platnými právnymi predpismi. [↑](#footnote-ref-2)